**GSM LIFT**

Описание и инструкция за монтаж на GSM Lift v4

GSM Lift е устройство за аварийна комуникация между пътниците в асансьора и сервизния център. Водещи фактори при неговото проектиране е то да е максимално лесно за монтаж, без нужда от допълнителни настройки и минимална цена на месечна такса към мобилните оператори. Функционалност на устройството може да бъде променена според нуждите на всеки потребител.

**Описание**

Устройството се състои от 2 модула , GSM комуникатор и аудио панел с индикация и изведен бутон за повикване. Комуникаторът включва и вграден акумулатор, който осигурява надеждна работа при отпадане на външното захранване на устройството. Захранването, което се използва за устройството може да бъде в границите от 9 до 35 волта изправено напрежение или от 7 до 23 волта променливо напрежение, като тока който трябва да бъде осигурен от източника е минимум 2 ампера.

Комуникаторът има 4 входа, които имат функцията да осигурят блокировка при опит за ненужното задействане на устройството и свързване със сервизния център. Два от входовете са настроени за отчитане на ниски нива на сигнал (с напрежение по-ниско от 5 волта), а два са за високи нива на сигнал ( от 10 до 96 волта). Максималното входно напрежение може да бъде до 96 волта.

**Инструкция за монтаж**

1. Поставете СИМ карта на желаният от вас мобилен оператор и включете буксата на акумулатора към устройството. За целта СИМ картата се поставя в телефонен апарат и се премахва искането на ПИН код при стартирането, на първа и втора позиция в СИМ картата се записват номерата, на който устройството ще звъни.

ВНИМАНИЕ! Телефонните номера се записват в паметта на картата, а не в паметта на телефона.

1. Извадете СИМ картата от апарата и я поставете в комуникатора. Включете аудио панела към устройството и акумулатора към куплунга. При включването на акумулатора индикатора на панела ще светне за две секунди, след което ще премигне седем пъти за инициализация. Изчакайте 1-2 минути за свързване на устройството към оператора.

При успешно регистриране на комуникатора към GSM мрежата на мобилния оператор индикатора на панела ще премигва на всеки 30 секунди. Ако на всеки 30 секунди се повтаря инициализацията и индикатора мига 7 пъти това означава, че устройството не може да се регистрира в мрежата на оператора. Причините за това може да са: не добре поставена СИМ карта, ниско ниво на сигнала или незареден акумулатор.

**ВНИМАНИЕ! Ако устройството няма да се използва за момента или в случаите, когато то се демонтира трябва да се изключи акумулатора от куплунга за да се избегне неговото преразреждане.**

1. Входовете за високо ниво на сигнала се свързват към инсталацията на асансьора на места, където няма напрежение когато той е в изправност и то става по-голямо от 10 волта спрямо общия вход (масата) в случай на авария. Ако входовете за регистриране на високо ниво няма да се използват трябва да им се подаде напрежение спрямо масата за входовете. Така тяхната блокировка ще бъде елиминирана.
2. Входовете за ниско ниво на сигнала се свързват към инсталацията на асансьора на места, където има напрежение когато той е в изправност и то отпада до 0 волта спрямо масата когато има авария.
3. Аудио панела се монтира в бутониерата на кабината като се правят отвори за микрофона, слушалката и индикатора. Ако в кабината няма място се прави външен монтаж, като се пробива отвор през който да мине кабела, който се свързва към GSM комуникатора и кабела за бутона Аларма.

За да се осъществи позвъняване в сервизния център е нужно да е регистрирана авария от входовете на устройството. На входовете високо ниво да има напрежение, а на входовете ниско ниво да липсва, тогава при задържането на бутон Авария за повече от 3 секунди индикатора ще изгасне и 3 секунди след неговото отпускане ще започне да мига, което означава, че набира номер записан на първа позиция в паметта на СИМ картата.

Ако не се осъществява връзка с номера записан на първа позиция в паметта на СИМ картата, последният дава заето или до 50 секунди не се осъществи връзка, устройството започва да набира автоматично номера записан на втора позиция в паметта на СИМ картата. В случай на нужда GSM комуникатора може да бъде набран от сервизния център и да бъде осъществена връзка с бедстващите в асансьора.